Legal Document

Category: 285

Text:
11. ΒΑΣΙΛΙΚΟΝ ΔΙΑΤΑΓΜΑ της 30 Δεκ. 1958/14 Ιαν. 1959 Περί εργασίας εκ περιτροπής, εις το ήμισυ των εν εκάστη πόλει λειτουργούντων συνεργείων επισκευής αυτοκινήτων και βουλκανιζατέρ, κατά Κυριακάς και Νόμω εορτάς αργίας. Έχοντες υπ’ όψει τας διατάξεις της παρ. 1 του άρθρ. 10 του Π.Δ/τος της 8/14 Μαρτ. 1930 «περί κωδικοποιήσεως των Νόμων περί Κυριακής αναπαύσεως», την υπ’ αριθ. 1000/19.9.58 απόφασιν του Υπουργικού Συμβουλίου, την υπ’ αριθ. 567/1958 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Επιτρέπομεν, την εκ περιτροπής, εργασίαν, εις το ήμισυ των εν εκάστη πόλει λειτουργούντων συνεργείων επισκευής αυτοκινήτων και βουλκανιζατέρ κατά τας Κυριακάς και νόμω εορτάς αργίας, της σειράς αυτών οριζόμενης υπό της οικείας Αστυνομικής Αρχής. Το κατά τας Κυριακάς και νόμω εορτάς αργίας απασχολούμενον προσωπικόν, θα τυγχάνη αναπαύσεως κατ’ άλλην ημέραν της εβδομάδος. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 15.Κ.γ.9-11 Ειδικές Εφαρμογές Κυριακής Αργίας 32